ভারতের স্বরাষ্ট্রমন্ত্রী রাজনাথ সিং রবিবার সকালে ধানমন্ডিতে বঙ্গবন্ধু স্মৃতি জাদুঘর পরিদর্শন করেন। বঙ্গবন্ধু শেখ মুজিবুর রহমানের প্রতিকৃতিতে ফুল দিয়ে শ্রদ্ধা নিবেদন করেন তিনি। এরপর তিনি ঢাকেশ্বরী মন্দির পরিদর্শন করেন। মন্দির পরিদর্শন শেষে স্বরাষ্ট্র মন্ত্রণকে দুই দেশের স্বরাষ্ট্রমন্ত্রী পর্যায়ের বৈঠকে অংশ নেন। বৈঠক শেষে তিনি দিল্লির উদ্দেশ্যে ঢাকা ত্যাগ করেন। রাজনাথ সিং শুক্রবার তিনদিনের সফরে ঢাকায় আসেন। ঢাকায় প্রধানমন্ত্রী শেখ হাসিনার সঙ্গে বৈঠকে অংশ নেন। এছাড়া তিনি যমুনা ফিউচার পার্কে ভারতের ভিসা সেন্টার উদ্বোধন করেন। রাজশাহীর সারদায় পুলিশ একাডেমিতে বাংলাদেশ-ভারত মৈত্রী ভবনও উদ্বোধন করেন তিনি।